মহাত্মা গান্ধীনা পামজরম্বশিংদা ইকায়খুম্নবা উৎপা

মহাক্কী পুন্সিদা ওইখিবগুম, ঙসিগী মালেম্না হৌজিক ফাওবা মহাত্মা গান্ধী অসি দরকার ওইরি হায়না ঐনা থাজৈ: শ্রী নরেন্দ্র মোদী মহাক্না ভারতকী প্রধান মন্ত্রী হেক ওইরকপদগী, নরেন্দ্র মোদীনা মহাক্কী ৱারোলশিং অমসুং থবকশিংদা মহাত্মা গান্ধীগী ৱাখল্লোনশিং অমসুং পাউতাকশিং ভারত অমসুং মপান লৈবাকশিংদা ৱাংনা থাংগৎলি। ২০১৯, জনুৱারী ৩০দা নেস্নেল সোল্ত সৈত্যগ্রহ মেমোরিয়েল প্রধান মন্ত্রীনা লৈবাক্কী মীয়ামদা কৎথোক্লদুনা ভারতকী নীংতম ইহৌগী থৌদোকশিংগী মরক্ত শিংথানীংঙাইই ওইরবা মিকুপ অদু নৌনা অমুক নীংশিংখি। মসি মহাত্মা গান্ধীনা মহাক্কী তুংইনবা মীওই ৮০গা লোয়ননা লোইলম লৈঙাক্কী মায়োক্ত থুম খুবাম অমা লৌখৎখিবা দান্দিগী খোঙচৎ অদু উৎপনি। সোল্ত সৈত্যগ্রহ মেমোরিয়েল অসি মহাত্মানা পামজরম্বশিং পায়খৎনবা প্রধান মন্ত্রীনা পায়খৎলিবা থবকশিংগী মনুংদা অমনি। ২০১৪গী ওক্তোবর ২দা গান্ধী জয়েন্তী নুমিৎতা নই দিল্লীদা হৌদোকখিবা স্বচ্ছ ভারত অভিয়ান অসি মহাত্মা গান্ধীগী পাউতাকশিংনা ইথিল পীখিবা নরেন্দ্র মোদীগী প্রোজেক্ত অমনি। স্কিম অদু হৌদোকপদা মহাক্না হায়খি, ২০১৯দা মহাক্কী ১৫০শুবা মপোক নুমিৎতা মহাত্মা গান্ধীগী মফমদা পীবা খ্বাইদগী ফবা ইকায়খুম্নবা অসি লু-নানবা ভারত অমনা ওইগনি। মহাত্মা গান্ধীগী মতমদা নীংতম্বগী ইখৌ লাংবা অদুনা মীয়ামগী ইহৌ অমা ওইরকপগুম লু-নানবা অসি মীয়ামগী ইহৌ অমা ওইরকপগীদমক নরেন্দ্র মোদীবু থাগৎনরি। হৌখিবা চহি মরি মখাই অসিদা স্কিম অসি ভারত শীনবা থুংনা শন্দোক্লে। মসিনা মীয়ামদা ভাব তাবা হেনগৎহল্লে। লমহাংদা খোঙহামদবা রাজ্যশিং ওইনবা রাজ্যশিং চাংদম্নরি অমসুং ভারত অসি হৌজিক খুঙ্গংদা চাদা ১০০ সেনিতেসন লৈবা ঙমগদৌরে। নীংতম ইহৌ মনুংদা ভারতকী মীয়ামগী ৱাখল্লোন্দা খাদি অসি মহাত্মা গান্ধীনা মরুওইবা হিরম অমা ওইনা লৌখি। মতম অদুদগী হৌনা খাদিগী মরুওইবা অসি লৈরক্লে। অদুবু মসি মহাক্কী ৱারোলশিংদা প্রধান মন্ত্রী নরেন্দ্র মোদীনা খাদি অসি অমুক হিঙ্গৎহনখি। মহাক্কী থাগী থৌরম মন কী বাত্তা নরেন্দ্র মোদীনা মীয়াম খাদিগী পোৎথোকশিং শীজিন্ননবা তকশিনখি অমসুং খাদি অমসুং কোত্তেজ ইন্দিস্ত্রী হিঙ্গৎহন্নবা হায়খি। খাদিগী পোৎথোকশিং য়োনবগী চাং ফজনা হেনগৎলে হায়না নরেন্দ্র মোদীনা হায়খি। পাংথোক্নবা থৌরম কয়া য়াৎথোক্তুনা থমদুনা মহাত্মা গান্ধীগী চহি ১৫০শুবা থৌরমশিং চহি অনি চুপ্না পাংথোক্লি। মহাত্মা গান্ধীগী পান্দমশিং ইকায়খুম্নবা উৎপা ওইনা, ২০১৮গী সেপ্তেম্বর ২৯দগী ওক্তোবর ২ ফাওবা নই দিল্লীদা মহাত্মা গান্ধী ইন্তর্নেস্নেল সেনিতেসন কনভেন্স পাংথোকখি। নুমিৎ মরিনিগী থৌরম অদুদা মালেমগী লৈবাক কয়াগী মন্ত্রীশিং অমসুং সেনিতেসনগী লুচীংবশিং শরুক য়াখি অমসুং মখোয়গী অখঙবা থবকশিং শরুক য়াখি। লৈবাক ১২৪গী কলাকারশিংনা ঈশৈ ওইনা মতেং পাংদুনা মহাত্মা গান্ধীনা পামজবা লাইশোন “বৈস্নব জন তু” অসি মালেম শীনবা থুংখি। প্রোজেক্ত অদুনা ভারতকী লাইশেন ঈশৈগী ফজবা অদু মালেমদা য়ৌহনখি। অহেমদবাত্তা মহাত্মা গান্ধীনা লিংখৎপীরম্বা সাবরমতী অশ্রাম অসি নরেন্দ্র মোদীনা ভারতকী গনতন্ত্রদা মাংজিল থাদুনা পুথোকখি। মহাত্মা গান্ধীগী মফমদা ইকায় খুম্নবা উৎনবা মহাক্কা লোয়ননা চাইনাগী রাস্ত্রপতি সি জিনপিং, ইজরেলগী প্রধান মন্ত্রী বেঞ্জামিন নেতন্যহু অমসুং জপানগী প্রধান মন্ত্রী সিঞ্জো অবে সাবরমতী অশ্রামদা চৎখি। তশেংনা চাইনাগী রাস্ত্রপতিনা সাবরমতী অশ্রাম অসি মহাক্কী পুন্সিদা খ্বাইদগী নীংশিংনীংঙাই ওইরবা অমসুং লৌশিং পীখিবা অমনি হায়খি। প্রধান মন্ত্রী অমসুং মালেমগী লুচীংবশিংনা তরেং শীজিন্নখিবগী ফোতোশিং অদুনা মশা-মরোমদোম হিংজবগী খুদম অমা ওইনা মহাত্মা গান্ধীনা লং নাইখিবা অদু নীংশিংখি। মপান লৈবাকশিংদা মহাত্মা গান্ধীগী মরমদা ভাব তাহনবা ওইনা, ব্রিসবেনদগী হৌরগা হান্নোবর, অসগাবাত ফাওবদা প্রধান মন্ত্রীনা বাপুগী মীতমশিং মাইখুম হাংদোকখি। ২০১৮দা রাজকোতকী অলফ্রেদ হায় স্কুলদা মহাত্মা গান্ধীগী ম্যুজম অমা হাংদোকখি। মসি ১৮৮৭তা মহাত্মা গান্ধীনা মেত্রিক পাস তৌখিবা স্কুল অদুনি। মহাত্মা গান্ধীগী ৱাখল্লোনশিং অদু থবক ওইনা পাংথোক্নবা প্রধান মন্ত্রীনা হোৎনখি অমসুং ২১শুবা চহিচা অসিদা মরি চুনরিবা মহাক্কী ৱাখলশিং অদু উৎখি। মহাক্না মহাত্মা গান্ধীগী পাউতাকশিং অদু মীয়াম ভাব তাহন্নবা অমসুং অনৌবা ভারত অমা শেমগৎনবা শীজিন্নখি। মহাক্কী থবকশিং অদুনা মহাত্মা গান্ধীগী ফিদমশিং অমসুং ৱাখলশিং থবক্ত ওন্থোকখি। ২০১৮গী ওক্তোবর ২দা মহাক্কী ব্লোকতা নরেন্দ্র মোদীনা মহাক্কী ৱাহৈশিংদা বাপুজিনা পামজরম্বশিং য়োকখৎনবা মহাক্না হোৎনরিবা অদু ইখি। মহাক্না ইখি, ভারত অসি খেন্নবা ময়ামগী লৈবাক অমনি। অদুবু খেন্নবা ময়াম অসি লৈজরবসু, অমত্তা ওইনা পুনশিনবা, লোইলম লৈঙাক থেংননবা অমসুং মালেমগী ভারতকী মিংচৎ হেনগৎহন্নবা হোৎনবা মীওই অমা লৈরি, মহাক অদু মহাত্মা গান্ধীগীনি। লৈবাক অমগীদমক মহাক্কী পুন্সি কৎথোকখিবা বাপুগী মঙলানশিং অদু মঙফাওন্নবা ঙসি ঐখোয় ভারতমচা বিলিয়ন ১.৩না পুন্না থবক তৌমিন্ননবা ৱাশক্লি।